དཔལ་བདེ་མཆོག་འཁོར་ལོའི་གསོལ་འདེབས་བཞུགས་སོ།།ཆོས་རྒྱལ་ཐུགས་དམ།ཧེ་རུ་ཀ་དཔལ་རྡོ་རྗེ་ཕག་མོ་དང་།།སུ་ཁ་སིདྡྷི་རིག་འཛིན་ཐོད་ཕྲེང་རྩལ།།མངའ་བདག་ཡབ་སྲས་མ་གཅིག་མཚོ་རྒྱལ་མ།།གར་གྱི་དབང་ཕྱུག་རྩལ་ལ་གསོལ་བ་འདེབས།།ཀུན་ཏུ་བཟང་པོ་རིགས་ལྔ་སེམས་དཔའི་ཚོགས།།དགའ་རབ་ཤྲཱི་སིཾ་རིག་འཛིན་པདྨ་འབྱུང་།།མངའ་བདག་ཡབ་སྲས་མ་གཅིག་མཚོ་རྒྱལ་མ།།གར་གྱི་དབང་ཕྱུག་ཞབས་ལ་གསོལ་བ་འདེབས།།བྱིན་རླབས་ཀུན་འབྱུང་རྩ་བརྒྱུད་བླ་མ་དང་།།དངོས་གྲུབ་རྣམ་གཉིས་སྩོལ་བའི་ཡི་དམ་ལྷ།།བར་ཆད་སེལ་བའི་མཁའ་འགྲོ་བཀའ་སྲུང་དང་།།གཏེར་སྲུང་དམ་ཅན་རྣམས་ལ་གསོལ་བ་འདེབས།།བདག་གིས་ཁྱེད་ལ་གསོལ་བ་བཏབ་པའི་མཐུས།།སྣང་སྲིད་དབང་སྡུད་སྲིད་གསུམ་ཟིལ་གྱིས་མནན།།བསྐྱེད་རིམ་གདིང་ཐོབ་བཟླས་བརྗོད་སྔགས་འགྲུབ་སྟེ།།ཐུགས་མཆོག་རིག་པའི་ཡེ་ཤེས་མངོན་གྱུར་ཤོག།ཉིན་མཚན་མཐའ་བྲལ་གདོད་མའི་མགོན་པོ་མཆོག།ལུས་གནད་རླུང་གནད་གནད་དུ་མཐུན་པ་དང་།།ལྡེམ་དང་དྭངས་ལྡེམ་ཨར་ལ་གཏད་པ་ཡིས།།རྟགས་བཅུ་རྫོགས་ནས་སྣང་བཞི་མཐར་ཕྱིན་ཤོག།དེ་ཡང་ཆོས་སྐུ་ཀ་དག་བདེ་བ་ཆེ།།ལོངས་སྐུ་ལུག་རྒྱུད་རང་རྩལ་མ་ངེས་པ།།སྤྲུལ་སྐུ་ཟེར་བཞིན་འགྲོ་དོན་དཔག་མེད་ཀྱིས།།འགྲོ་ཀུན་ཚེ་གཅིག་འོད་ལུས་འགྲུབ་པར་ཤོག།ཅེས་པ་བདེ་མཆོག་འཁོར་ལོའི་བརྒྱུད་པའི་གསོལ་འདེབས་ཤིག་དགོས་ཞེས།ཉང་སྟོད་ཚུལ་ཁྲིམས་རྒྱལ་མཚན་གྱིས་བསྐུལ་བ་ལ་རྫོགས་ཆེན་པ་གར་གྱི་དབང་ཕྱུག་རྩལ་གྱིས་བཀོད་པའོ།།དགེའོ།།།།